CELEX: 31987R1679
Language: el
Date: 1987-06-15 00:00:00
Title: Κανονισμός (ΕΟΚ) αριθ. 1679/87 της Επιτροπής της 15ης Ιουνίου 1987 περί παύσεως της αλιείας βακαλάου από πλοία με σημαία του Βελγίου, της Δανίας, της Ελλάδας, της Ιρλανδίας, της Ιταλίας, του Λουξεμβούργου και των Κάτω Χωρών

Avis juridique important

|

31987R1679

Κανονισμός (ΕΟΚ) αριθ. 1679/87 της Επιτροπής της 15ης Ιουνίου 1987 περί παύσεως της αλιείας βακαλάου από πλοία με σημαία του Βελγίου, της Δανίας, της Ελλάδας, της Ιρλανδίας, της Ιταλίας, του Λουξεμβούργου και των Κάτω Χωρών  

Επίσημη Εφημερίδα αριθ. L 157 της 17/06/1987 σ. 0009 - 0009

***** ΚΑΝΟΝΙΣΜΟΣ (ΕΟΚ) αριθ. 1679/87 ΤΗΣ ΕΠΙΤΡΟΠΗΣ  της 15ης Ιουνίου 1987  περί παύσεως της αλιείας βακαλάου από πλοία με σημαία του Βελγίου, της Δανίας, της Ελλάδας, της Ιρλανδίας, της Ιταλίας, του Λουξεμβούργου και των Κάτω Χωρών  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2057/82 του Συμβουλίου της 29ης Ιουνίου 1982 περί θεσπίσεως ορισμένων μέτρων ελέγχου των αλιευτικών δραστηριοτήτων (1), όπως τροποποιήθηκε από τον κανονισμό (ΕΟΚ) αριθ. 4027/86 (2), και ιδίως το άρθρο 10 παράγραφος 3,  Εκτιμώντας:  ότι ο κανονισμός (ΕΟΚ) αριθ. 4034/86 του Συμβουλίου της 22ας Δεκεμβρίου 1986 για τον καθορισμό για ορισμένα αποθέματα ιχθύων ή ομάδες ιχθύων, του συνόλου επιτρεπομένων αλιευμάτων για το 1987 και ορισμένων όρων υπό τους οποίους μπορούν να αλιευθούν (3), όπως τροποποιήθηκε από τον κανονισμό (ΕΟΚ) αριθ. 1365/87 (4), προβλέπει τις ποσοστώσεις για βακαλάο για το 1987·  ότι, για να εξασφαλιστεί η τήρηση των διατάξεων που αφορούν τους ποσοτικούς περιορισμούς των αλιευμάτων αποθέματος για το οποίο υπάρχει ποσόστωση, είναι αναγκαίο να καθορίσει η Επιτροπή την ημερομηνία κατά την οποία τα αλιεύματα που πραγματοποιούνται από πλοία που φέρουν σημαία κράτους μέλους θεωρείται ότι έχουν εξαντλήσει την ποσόστωση που έχει διατεθεί·  ότι, σύμφωνα με τις πληροφορίες που ανακοινώθηκαν στην Επιτροπή, το ποσό των αλιευμάτων βακαλάου στα ύδατα των διαιρέσεων CIEM II b, από πλοία με σημαία του Βελγίου, της Δανίας, της Ελλάδας, της Ιλρανδίας, της Ιταλίας, του Λουξεμβούργου και των Κάτω Χωρών ή νηολογημένα σ' αυτά τα κράτη μέλη, έφθασαν τις ποσοστώσεις που είχαν διατεθεί σ' αυτά τα κράτη μέλη για το 1987,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το ποσό των αλιευμάτων βακαλάου στα ύδατα των διαιρέσεων CIEM II b, από πλοία με σημαία του Βελγίου, της Δανίας, της Ελλάδας, της Ιρλανδίας της Ιταλίας, του Λουξεμβούργου και των Κάτω Χωρών ή νηολογημένα σ' αυτά τα κράτη μέλη, εκτιμάται ότι έχει εξαντλήσει τις ποσοστώσεις που είχαν διατεθεί σ' αυτά τα κράτη μέλη για το 1987.  Απαγορεύεται η αλιεία βακαλάου στα ύδατα των διαιρέσεων CIEM II b, καθώς επίσης και η παραμονή επί του πλοίου ή η μεταφόρτωση από πλοίο σε πλοίο και η εκφόρτωση των αποθεμάτων αυτών που έχουν αλιευθεί στις διαιρέσεις αυτές από πλοία με σημαία του Βελγίου, της Δανίας, της Ελλάδας, της Ιρλανδίας, της Ιταλίας, του Λουξεμβούργου και των Κάτω Χωρών ή νηολογημένα σ' αυτά τα κράτη μέλη από την ημερομηνία εφαρμογής του παρόντος κανονισμού.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 15 Ιουνίου 1987.  Για την Επιτροπή  Antonio CARDOSO E CUNHA  Μέλος της Επιτροπής  (1) ΕΕ αριθ. L 220 της 29. 7. 1982, σ. 1.  (2) ΕΕ αριθ. L 376 της 31. 12. 1986, σ. 4.  (3) ΕΕ αριθ. L 376 της 31. 12. 1986, σ. 39.  (4) ΕΕ αριθ. L 129 της 19. 5. 1987, σ. 15.